સુરત જિલ્લાના પલસાણા તાલુકાના અંત્રોલી ગામે આવેલ રામનગર ફળિયામાં વૃંદાવન એપાર્ટમેન્ટમાં ફ્લેટ નંબર 207 ના માલિક ઘર બંધ કરીને રાજસ્થાન ગયા હતા. આ દરમ્યાન શનિવારના રોજ બંધ મકાનમાં અચાનક આગ લાગી નીકળી હતી. જેથી ઘરમાંથી ધુમાડો નીકળવાનો શરૂ થતા આજુબાજુના રહીશોએ ફ્લેટનો દરવાજો તોડી નાખી આગ પર કાબુ લેવાનો પ્રયત્ન કર્યો હતો. જોકે ત્યાં સુધી ઘરની તમામ સામગ્રી બળીને ખાખ થઈ ગઈ હતી. આ દરમિયાન સુરત ફાયરબ્રિગેડની ટીમને જાણ કરાતા સુરત ફાયર બ્રિગેડની ટીમ ઘટના સ્થળે દોડી આવી હતી. ગણતરીના સમયે આગ ઉપર કાબુ મેળવી લેવાયો હતો. અત્રે ઉલ્લેખનીય છે કે અંત્રોલી ગામે આવેલ રામનગર ફળિયામાં છેલ્લા બે-ત્રણ વર્ષ દરમિયાન બિલાડીની ટોપની જેમ આડેધડ બાંધકામ કરી એપાર્ટમેન્ટ ઉભા કરી દેવામાં આવ્યા છે પરંતુ આ એપાર્ટમેન્ટમાં ફાયર સેફટી નો અભાવ જોવા મળી રહ્યો છે જે ભવિષ્યમાં મોટી હોનારત સર્જાય એમ છે.